laion/Wikipedia-Exotic huggingface dataset:
নিউক্লিয়াস ও স্বাধীন বাংলা বিপ্লবী পরিষদ

নিউক্লিয়াস ও স্বাধীন বাংলা বিপ্লবী পরিষদ বাংলাদেশের স্বাধীনতা যুদ্ধের সাথে জড়িত একটি ক্ষুদ্র সত্ত্বা যারা দীর্ঘসময় গোপনে কার্যক্রম চালিয়ে গিয়েছিলো বলে জনশ্রুতি রয়েছে। পূর্বপাকিস্তান ছাত্রলীগের মধ্যে সুস্পষ্ট দু’টি ধারা বিদ্যমান ছিল। একটি ছিল মার্কিন সাম্রাজ্যবাদের বিরুদ্ধে নিজস্ব রাজনীতির ধারা এবং অপর অংশের ঝোঁক ছিল মার্কিন সাম্রাজ্যবাদের প্রতি। সাম্রাজ্যবাদ বিরোধী নিজস্ব রাজনীতির ধারার তিনজন ছাত্রনেতা ১৯৬২ সালে ছাত্রলীগের অভ্যন্তরে গোপন সংগঠন ‘স্বাধীন বাংলা বিপ্লবী পরিষদ’ গঠন করেন। তিন সদস্যের এই ক্ষুদ্র সত্তা পরবর্তীতে স্বাধীন বাংলাদেশের ‘নিউক্লিয়াস’ হিসেবে পরিচিতি লাভ করে। নিউক্লিয়াসের তিনজন সদস্য ছিলেন সিরাজুল আলম খান, আব্দুর রাজ্জাক ও কাজী আরেফ আহমেদ। নিউক্লিয়াসের কাজ ছিল, বাংলাদেশের স্বাধীনতা সংগ্রামের লক্ষ্যে যাবতীয় নীতি-কৌশল প্রণয়ন করা এবং স্বাধিকার আন্দোলনকে সশস্ত্র স্বাধীনতা যুদ্ধের দিকে নিয়ে যাওয়া। স্বাধীন বাংলা বিপ্লবী পরিষদের সর্বময় কর্তৃত্ব ও ক্ষমতা ছিল এই তিন ছাত্রনেতার কাছে। দেশের ছাত্র আন্দোলনের প্রতিটি কর্মসূচি বিশেষত শেখ মুজিবুর রহমান কর্তৃক ঘোষিত ছয় দফা, ছাত্রসংগ্রাম পরিষদের এগারো দফার আন্দোলনসহ প্রতিটি আন্দোলনকে গণরূপদানের মাধ্যমে স্বাধীনতার পক্ষে জনমত গড়ে তোলা। একইসাথে জাতিকে স্বাধীনতার জন্য প্রস্তুত করা ছিল নিউক্লিয়াসের অন্যতম কাজ। মুক্তিযুদ্ধের প্রাক্কালে স্বাধীন বাংলাদেশের পতাকা তৈরি, ২ মার্চ ঢাকা বিশ্ববিদ্যালয়ে পতাকা উত্তোলন, ৩ মার্চ স্বাধীনতার ইশতেহার পাঠ, জাতীয় সঙ্গীত নির্বাচন, জয়বাংলা বাহিনী গঠন এবং তার কুচকাওয়াজ ও শেখ মুজিবুর রহমানকে সামরিক অভিবাদন জানানো, সবই ছিল স্বাধীন বাংলা বিপ্লবী পরিষদের সুনির্দিষ্ট পরিকল্পনার অংশ। বিপ্লবী পরিষদের সকল কর্মকাণ্ডের প্রতি শেখ মুজিবুর রহমানের প্রত্যক্ষ বা পরোক্ষ সমর্থন ছিল। নিউক্লিয়াসের সিদ্ধান্তে ১৯৬৪ সালে কাজী আরেফ আহমেদের পৈত্রিক নিবাস পুরনো ঢাকার ১৪/৩ অভয় দাস লেনের বাড়িতে একটি সাইক্লোস্টাইল মেশিন স্থাপন করা হয়। এ মেশিনে মূদ্রিত ‘জয়বাংলা’ ও ‘বিপ্লবী বাংলা’[৪] নামে স্বাধীনতার ইশতেহার[৪] প্রচার করা হতো। নির্দেশ ছিল যে এ ইশতেহার পড়ার পর পুড়িয়ে বা ছিঁড়ে ফেলতে হবে। নিউক্লিয়াস সদস্যদের মধ্যে আব্দুর রাজ্জাকের অন্যতম দায়িত্ব ছিলো শেখ মুজিবুর রহমান ও আওয়ামী লীগের সঙ্গে সার্বক্ষণিক যোগাযোগ রক্ষা করে নিউক্লিয়াসের কার্যক্রম সম্পর্কে অবহিত রাখা। কাজী আরেফের দায়িত্ব ছিলো স্বাধীন বাংলা বিপ্লবী পরিষদের সংগঠন গড়ে তোলা। শরীফ শিক্ষা কমিশনের বিরুদ্ধে বাষট্টি সালে গড়ে ওঠা ছাত্র আন্দোলন, শেখ মুজিবুর রহমান কর্তৃক ঘোষিত বাঙালির মুক্তির সনদ ছেষট্টির ছয় দফার আন্দোলন, ঊনসত্তরের গণঅভ্যুত্থান, সত্তরের সাধারণ নির্বাচন , ৭ মার্চ শেখ মুজিবুর রহমানের ঐতিহাসিক ভাষন, শেখ মুজিবুর রহমানকে আনুষ্ঠানিকভাবে বঙ্গবন্ধু উপাধি প্রদান, নিউক্লিয়াস'র সিদ্ধান্ত অনুযায়ী স্বাধীন বাংলাদেশের পতাকা তৈরি, আনুষ্ঠানিকভাবে পতাকা উত্তোলন, স্বাধীনতার ইশতেহার পাঠ সর্বোপরি বাঙালির স্বাধীনতা যুদ্ধসহ এ সকল কর্মকাণ্ডই ছিলো 'নিউক্লিয়াস'[৫] বা 'স্বাধীন বাংলা বিপ্লবী পরিষদের সুনির্দিষ্ট পরিকল্পনার অংশ। আর এ সকল কর্মসূচির পরিকল্পনা প্রণীত হতো নিউক্লিয়াসের মাধ্যমে। ছাত্রলীগের অভ্যন্তরের প্রগতিশীল অংশের মধ্যে থেকে প্রতিশ্রুতিশীল কর্মী সংগ্রহ করে সারাদেশে একটি সাংগঠনিক কাঠামো গড়ে তোলা হয়। ১৯৬২ সাল থেকে ১৯৭০ সাল পর্যন্ত নিউক্লিয়াসের সাংগঠনিক তত্ত্বাবধানে তৎকালীন পূর্ব পাকিস্তানে প্রায় সাত হাজার (৭০০০)সদস্য সংগৃহীত হয়। কাজী আরেফ আহমেদ; সিরাজুল আলম খান; আব্দুর রাজ্জাক।
বেলা বিস্কুট

বেলা বিস্কুট চট্টগ্রাম অঞ্চলের ঐতিহ্যবাহী এবং উপমহাদেশের প্রথম বিস্কুট, যা সারা বাংলাদেশ জুড়ে জনপ্রিয়। এটি গোলাকার, আকারে বড় এবং সাধারণ বিস্কুটের তুলনায় তুলনামূলক শক্ত হবার কারণে শুরু থেকে চায়ে ডুবিয়ে এই বিস্কুট খাবার প্রচলন ঘটে। ১৫০ বছর ধরে জনপ্রিয় বেলা বিস্কুট চট্টগ্রামের মানুষসহ অনেকের বিকেলের চায়ের সঙ্গী। বেলা বিস্কুটের বিশেষত্ব হল এটি মাটির তৈরি তন্দুর বা চুলায় বানানো হয়। এটি যুক্তরাষ্ট্র, কানাডা ও অস্ট্রেলিয়ায় রপ্তানি করা হয়। বেলা বিস্কুট উপমহাদেশের প্রাচীন বিস্কুট। কারো মতে অব্দুল গণি সওদাগর পর্তুগিজদের কাছ থেকে অনুপ্রাণিত হয়ে চট্টগ্রামে সর্বপ্রথম এই বিস্কুটের প্রচলন ঘটায়। চট্টগ্রামের লেখক আবুল ফজল তার ১৯৬৬ সালে রচিত রেখাচিত্র গ্রন্থে চন্দনপুরার বেলায়েত আলী নামক এক বিস্কুট বিক্রেতার নামানুসারে বেলা বিস্কুটের নামকরণ হয়েছে বলে উল্লেখ করেন। বেলা বিস্কুট আটা, চিনি, বেকিং সোডা এবং অন্যান্য গোপন উপাদান থেকে তৈরি করা হয়। কিছু অন্যান্য উপাদান হিসেবে যেমন দুধ, লবণ, ডিম, খামির, দারুচিনির গুঁড়া, পেঁয়াজ গুঁড়া ইত্যাদি যোগ করা যেতে পারে। ক্রেইগ, ব্রুস; সে, কলিন টেলর। Street Food around the World: An Encyclopedia of Food and Culture: An Encyclopedia of Food and Culture (সচিত্র, পুনঃমুদ্রণ সংস্করণ)। পৃষ্ঠা ৪৪। আইএসবিএন 9781598849554। সংগ্রহের তারিখ ২৬ জুলাই ২০১৯।  মোহাম্মদ মাহমুদ (২৮ সেপ্টেম্বর ২০১৭)। "চট্টগ্রামের কৃষ্টি ও সংস্কৃতির নানা অনুষঙ্গ"। বণিক বার্তা। সংগ্রহের তারিখ ২৬ জুলাই ২০১৯। [স্থায়ীভাবে অকার্যকর সংযোগ] "বেলা বিস্কুট"। bangla.bdnews24.com। ১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।
নারায়ণ

নারায়ণ (সংস্কৃত: नारायण, আইএএসটি: Nārāyaṇa) হলেন হিন্দু দেবতা। বৈষ্ণবধর্মে তাকে "পুরুষোত্তম" বা শ্রেষ্ঠ পুরুষ মনে করা হয়। তিনি বিষ্ণু বা হরি নামেও পরিচিত। "নারায়ণ" শব্দের অর্থ "যিনি জলের উপর শয়ন করেন।" হিন্দুশাস্ত্র মতে, জল প্রথম সৃষ্ট বস্তু, তাই সৃষ্টিকর্তা নারায়ণ জলেই বাস করেন। এই জন্য হিন্দু শিল্পকলায় নারায়ণকে প্রায়শই জলের উপর অবস্থানকারী মূর্তিতে চিত্রিত করা হয়। সংস্কৃত ভাষায় "নর" শব্দের অর্থ মানুষ। তাই "নারায়ণ" শব্দের অন্য অর্থ হল, "মানুষ যেখানে আশ্রয় গ্রহণ করে।" ভাগবত পুরাণে নারায়ণকে বলা হয়েছে সর্বোচ্চ উপাস্য। এই পুরাণ মতে, তিনি অসংখ্য জগৎ সৃষ্টি করে প্রতিটি জগতে জগদীশ্বর রূপে প্রবেশ করেছেন। ব্রহ্মা রূপে রজঃ গুণ অবলম্বন করে তিনি চোদ্দটি জগৎ সৃষ্টি করেছেন। বিষ্ণু রূপে সত্ত্ব গুণ অবলম্বন করে তিনি সেগুলো রক্ষা করেন এবং রুদ্র রূপে তমঃ গুণ অবলম্বন করে তিনি তা ধ্বংস করেন। নারায়ণের অপর নাম "মুকুন্দ"। এই শব্দের অর্থ, যিনি জন্ম ও মৃত্যুর চক্র থেকে মুক্তি অর্থাৎ মোক্ষ প্রদান করেন। জাগতিক বিশ্বের বাইরে নারায়ণের সর্বোচ্চ ও চিরন্তন অধিষ্ঠান বৈকুণ্ঠে। বৈকুণ্ঠকে হিন্দুরা আনন্দময় স্থান মনে করেন। বৈকুণ্ঠকে পরমধামও (অর্থাৎ, সর্বশ্রেষ্ঠ স্থান যেখানে মুক্তাত্মারা পরমেশ্বেরের সান্নিধ্যে চিরকালের জন্য বাস করেন) বলা হয়। হিন্দুরা মনে করেন, বৈকুণ্ঠের ধারণা কোনো জাগতিক বিজ্ঞান বা যুক্তির সাহায্যে করা যায় না। কোনো কোনো ক্ষেত্রে, ক্ষীরসাগর, যেখানে বিষ্ণু অনন্তনাগের উপর শয়ন করেন, তাকে জাগতিক বিশ্বের "স্থানীয় বৈকুণ্ঠ" বলা হয়। মহাভারত-এ কৃষ্ণকে একাধিকবার নারায়ণ ও অর্জুনকে নর বলা হয়েছে। এই মহাকাব্যে তাদের বোঝাতে বহুবচন "কৃষ্ণদ্বয়" শব্দটি ব্যবহৃত হয়েছে বিষ্ণুর পূর্ববর্তী অবতার নর-নারায়ণের সঙ্গে তাদের একত্ব বোঝাতে। শক্তিসাধকরা নারায়ণকে আদ্যাশক্তি মহামায়ার পুরুষ আকার রূপে আরাধনা করেন। বিষ্ণু নর-নারায়ণ দুর্গা Bhagavata Purana Canto 2 Chapter 10 Verse 10 Bhagavata Purana Canto 2 Chapter 5 Verse 16-18 Bhagavata Purana Canto 11 Chapter 4 Verse 5 Vishnu Purana 1.2.61-63 name No. 515 in Vishnu Sahasranama "সংরক্ষণাগারভুক্ত অনুলিপি"। ১৫ মে ২০০৭ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৪।  Vaisnavism Saivism and Minor Religious Systems, Ramkrishna Gopal Bhandarkar. Published by Asian Educational Services, p.46. Hiltebeitel, Alf (১৯৯০)। The ritual of battle: Krishna in the Mahābhārata। Albany, N.Y: State University of New York Press। আইএসবিএন 0-7914-0249-5।  p61 name of Narayana even at the time of death can save a great sinner, Ajamila. https://web.archive.org/web/20041027092248/http://www.srivaishnavan.com/ans_secrets.html (See Answer #14.) http://www.ayurvedacollege.com/articles/drhalpern/om_namo_narayanaya Om Namo Narayana and Ayurveda
আহম্মদাবাদ ইউনিয়ন

আহম্মদাবাদ ইউনিয়ন বাংলাদেশ-এর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। এই ইউনিয়নটি নিন্মলিখিত গ্রাম নিয়ে গঠিত: বনগাও গোছাপাড়া গাদিশাল ছয়শ্রী ঘনশ্যামপুর পুলপাড় বগাডুবি দামোদরপুর রানীরকোট হাড়াজুরা আমু পুরান লাইন সাঁওতাল লাইন আশ্রাবপুর গংগানগর হরিপুর চিমটিবিল খাস বাসাটিলা পূর্বটিলা সাধুপাড়া দরগাবিল ধরমনাথ সাঁওতাল লেইন থৈগাও গেড়ারুক আড়ংবিল সুন্দরপুর কালামন্ডল শুকদেবপুর শরীফপুর আলীরাজাপুর কালিশিরী চিমটিবিল নালুয়া,পশ্চিম টিলা ১১,৮৫০ একর (৪৬ বর্গ কিলোমিটার)। বাংলাদেশর ১৯৯১ সালের (লোক গণনা) আহমাদাবাদ ইউনিয়নর জনসংখ্যা হল ২৪,৯২০ জন। "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
গাজীপুর ইউনিয়ন, চুনারুঘাট

গাজীপুর ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। আয়তন: ১১,৫০০ একর (২২বর্গ কিলোমিটার) এই ইউনিয়নটি নিন্মলিখিত গ্রাম নিয়ে গঠিত: বাসুল্লা কবিলাশপুর খেতামারা কৃষ্ণনগর (দক্ষিণ) কৃষ্ণনগর (উত্তর) আলীনগর গাজীনগর বসন্তপুর বাগিয়ারগাঁও সোনাচং বালুমারা কদমতলী রেমা চা বাগান কাঠুয়ামারা ঠাকুর গাঁও কোনা গাঁও দ্বীপ চর ছন খলা কারিশা বস্তি বড়জুম গাজীপুর গোবর খলা চেগানগর আসাম পাড়া আবাদ গাঁও বনগাও যাত্রা গঁও কাটানী পাড় বিল পাড় কেদারাকোট টেকারঘাট পাক্কা বাড়ি টিলা বাড়ি দিঘির পাড় জারুলিয়া ডুলনা করই টিলা ইকর তলী গনকির পাড় হাপ্টার হাওর মানিক ভান্ডার ধলা জাই দুধ পাতিল খৈয়া উড়ি উছমান পুর "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
দেওরগাছ ইউনিয়ন

দেওরগাছ ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। আয়তন: ১১,৪৯২ একর (৪৬.৫বর্গ কিলোমিটার)। এই ইউনিয়নটি নিন্মলিখিত গ্রাম নিয়ে গঠিত: আজিমাবাদ দেওরগাছ আমকান্দি নয়ানী বনগাও বাঘারুক ইনাতাবাদ জুইরা কাচুয়া চাকলাপুঞ্জি কালিচুং চন্ডি ছড়া চা বাগান জামটিলা ধনচি বেলাবিল ময়নাবাদ চান্দপুর চা বাগান রহমাতাবাদ চান্দপুর বসতি রাজাপুর জোয়াল ভাঙ্গা সারেরকোনা রামগঙ্গা বেগমখান লক্ষীপুর দেওড়গাছ ইউনিয়নের সাক্ষরতার হার ৩১.৪%। "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
মিরাশী ইউনিয়ন

মিরাশী ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। আয়তন: ৮০৯৮ একর (২৭,.২৫বর্গ কিলোমিটার)। এই ইউনিয়নটি নিন্মলিখিত গ্রাম নিয়ে গঠিত: পীরেরগাঁও পাকুড়িয়া শিংপাড়া আইতন সৈয়দাবাদ গাতাবলা আনন্দপুর ভবানন্দপুর বাদশারগাঁও আদমপুর মুছিকান্দি পরাঝার আসলা দাড়গাঁও নরসিংহের গাঁও জলিলপুর কৃষ্ণপুর রুপসপুর সাত্তালিয়া কুমার কাদা নোয়াবাদ ভোলারজুম হুরপাড়া আমতলা নিশ্চিন্তপুর সোনাতুলা জালিয়াবস্তি পিরপুর আমির পুর হিমালিয়া হরিণমারা চামলতলি লালকেয়ার গোবিন্দপুর রতনপুর গোয়াছপুর আলোনিয়া বড়াব্দা লাতুরগাঁও ভূইয়ারতলি একডালা মহদিরকোনা রাকী লাদিয়া কাকাউশ জয়দেবপুর দুর্গাপ্রসাদপুর জয়নাবাদ পুরুষত্তমপুর রাধাবল্লব পুর শ্রীভল্লব পুর হরিহরপুর কাইছতলা ফরিদপুর হরিপুর কমলপুর ময়নাবাদ আব্দাছালিয়া "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
সাটিয়াজুরী ইউনিয়ন

সাটিয়াজুরী ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। আয়তন: ৮৬৩৯ একর (৩৪,.৩৪বর্গ কিলোমিটার)। এই ইউনিয়নটি নিন্মলিখিত গ্রাম নিয়ে গঠিত: কাইছনাজুরী ইচ্ছাকুটা দেউলগাঁও পনারগাঁও মঙ্গলেশ্বর ঐয়াবাদুরা ঊষাইনগর হানাঘড়ি সুন্দরপুর বাজেদৌলতপুর কালাপুর বল্লবপুর সাটিয়াজুরী মামদপুর রতিবল্লবপুর চিচিরকুট কাজিরখিল কৃষ্ণপুর দৌলতপুর বাসুদেবপুর চান্দেরটিলা ছিলামী সিরাজনগর আটালিয়া শেখপাড়া শাহাপুর দারাগাঁও কোনাউড়া টিলাগাঁও মনদারাগাঁও খনকারীগাঁও দারাগাঁও চা বাগান বরইটিলা কাকনীমারা জঙ্গলবাড়ি শ্রীবাড়ী ভেরীয়ালী "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
উবাহাটা ইউনিয়ন

উবাহাটা ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা। আয়তন: ৮৩৫৪ একর (২১,.০৬বর্গ কিলোমিটার)। এই ইউনিয়নটি নিন্মলিখিত গ্রাম নিয়ে গঠিত: শ্রীরামপুর বরমপুর বড়কোটা অলিপুর জামালপুর তাউশী হুড়ারকুল সিকান্দরপুর শাকিরমোহাম্মদ(আংশিক) কেউন্দা কাপুড়িয়া দাসপাড়া বালিয়ারী শ্রীকুটা গোপালপুর নোয়াগাঁও রঘুরামপুর শিরিকান্দি (আংশিক) দুর্গাপুর দিয়াগাঁও মাধবপুর হামিদপুর হাতুরাকান্দি রক্ষীপুর রাজাকপুর হরিপুর উলুকান্দি কাছিশাইল শিমুলতলা উবাহাটা কুটিরগাও ছনাও করিমপুর (আংশিক) জোয়ারজিকুয়া (আংশিক) "চুনারুঘাট উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-২২।
নর-নারায়ণ

নর-নারায়ণ (সংস্কৃত: नर-नारायण) হলেন হিন্দুধর্মের দুই জন দেবতা। এঁরা যুগলমূর্তিতে পূজিত হন। নর-নারায়ণ বিষ্ণুর যমজ ভ্রাতৃ-অবতার। নর-নারায়ণ ধারণায়, মানবাত্মা নর হলেন দিব্যাত্মা নারায়ণের চিরসঙ্গী। ভারতীয় মহাকাব্য মহাভারত অনুসারে, কৃষ্ণ হলেন নারায়ণ ও অর্জুন হলেন নর। নর-নারায়ণের বৃত্তান্ত ভাগবত পুরাণ-এও কথিত হয়েছে। হিন্দুরা বিশ্বাস করেন, এই যুগ্মদেবতা বদ্রিনাথে বাস করেন। এখানেই তাদের সর্বাপেক্ষা গুরুত্বপূর্ণ মন্দিরটি অবস্থিত। স্বামীনারায়ণ ধর্মে নর-নারায়ণের যুগলমূর্তির ব্যাপক পূজা প্রচলিত। এই ধর্মের অনুগামীদের মতে, উক্ত ধর্মের প্রতিষ্ঠাতা স্বামীনারায়ণ নারায়ণের অবতার। মহাভারত অনুসারে, মহাদেব (শিব) নর-নারায়নের সাথে যুদ্ধে পরাস্ত হয়েছিলেন; নারায়ন মহাদেবের গলা চেপে ধরেছিলেন। পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১
মেহেদী হাসান তপু

মেহেদী হাসান তপু (জন্ম: ২৫ সেপ্টেম্বর ১৯৮৪; মেহেদী হাসান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ব্রাদার্স ইউনিয়ন এবং বিজেএমসির হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন। ২০০৩ সালে, বাংলাদেশী ক্লাব চট্টগ্রাম মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছেন। ব্রাদার্স ইউনিয়নে ৫ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। ২০১২–১৩ মৌসুমে, তিনি ঢাকা মোহামেডান হতে বিজেএমসিতে যোগদান করেছেন; যেখানে বেশ কয়েক মৌসুম খেলার পর তিনি অবসর গ্রহণ করেছিলেন। ২০০৬ সালে, তপু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৪ ম্যাচে ১টি গোল করেছেন। দলগতভাবে, তপু সর্বমোট ২টি শিরোপা জয়লাভ করেছেন, যার উভয়েই তিনি ব্রাদার্স ইউনিয়নের হয়ে জয়লাভ করেছেন। মেহেদী হাসান তপু ১৯৮৪ সালের ২৫শে সেপ্টেম্বর তারিখে বাংলাদেশে জন্মগ্রহণ করেছেন। ২০০৬ সালের ৩রা এপ্রিল তারিখে, মাত্র ২১ বছর ৬ মাস ১০ দিন বয়সে, তপু গুয়ামের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তপু সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের মাত্র ২ দিন পর, বাংলাদেশের জার্সি গায়ে প্রথম গোলটি করেন; ৫ই এপ্রিল তারিখে, ফিলিস্তিনের বিরুদ্ধে ম্যাচের সমতাসূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৫ এপ্রিল ২০২১ পর্যন্ত হালনাগাদকৃত। "Bangladesh vs. Palestine"। ন্যাশনাল-ফুটবল-টিমস (ইংরেজি ভাষায়)। ৫ এপ্রিল ২০০৬। সংগ্রহের তারিখ ৫ এপ্রিল ২০২১।  সকারওয়েতে মেহেদী হাসান তপু (ইংরেজি) ন্যাশনাল-ফুটবল-টিমস.কমে মেহেদী হাসান তপু (ইংরেজি)
উত্তম কুমার বণিক

উত্তম কুমার বণিক (জন্ম: ১২ এপ্রিল ১৯৯১; উত্তম কুমার নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব উত্তর বারিধারা এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১২ মৌসুম অতিবাহিত করেছেন। ২০২১–২২ মৌসুমে, তিনি শেখ রাসেল হতে বাংলাদেশী ক্লাব উত্তর বারিধারায় যোগদান করেছেন। ২০১১ সালে, উত্তম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন। উত্তম কুমার বণিক ১৯৯১ সালের ১২ই এপ্রিল তারিখে বাংলাদেশে জন্মগ্রহণ করেছেন। ২০১১ সালের ২৩শে মার্চ তারিখে, মাত্র ১৯ বছর ১১ মাস ১২ দিন বয়সে, উত্তম মিয়ানমারের বিরুদ্ধে ২০১২ এএফসি চ্যালেঞ্জ কাপ বাছাইপর্বে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৬তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে উত্তম মাত্র ১টি ম্যাচে অংশগ্রহণ করেছেন। ১৩ মার্চ ২০২১ পর্যন্ত হালনাগাদকৃত। "Bangladesh v Myanmar Live Commentary, Mar 23, 2011"। গোল। ২৩ মার্চ ২০১১। সংগ্রহের তারিখ ১৩ মার্চ ২০২১।  সকারওয়েতে উত্তম কুমার বণিক (ইংরেজি) ট্রান্সফারমার্কেটে উত্তম কুমার বণিক (ইংরেজি) ন্যাশনাল-ফুটবল-টিমস.কমে উত্তম কুমার বণিক (ইংরেজি)
মোহাম্মদ মনোয়ার হোসেন

মোহাম্মদ মনোয়ার হোসেন (জন্ম: ৩০ আগস্ট ১৯৭৯; মনোয়ার হোসেন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। মনোয়ার তার ১২ বছরের খেলোয়াড়ি জীবনের অধিকাংশ সময় ঢাকা মোহামেডানের হয়ে একজন মধ্যমাঠের খেলোয়াড় হিসেবে খেলেছিলেন। ১৯৯৭–৯৮ মৌসুমে, বাংলাদেশী ক্লাব ঝিনাইদহ মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৮–৯৯ মৌসুমে তিনি ভারতীয় ক্লাব মহিন্দ্র ইউনাইটেডে যোগদান করেছিলেন। মহিন্দ্র ইউনাইটেডে মাত্র ১ মৌসুম অতিবাহিত করার পর তিনি পুনরায় বাংলাদেশী ক্লাব ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি ব্রাদার্স ইউনিয়নের হয়ে খেলেছিলেন। সর্বশেষ ২০০৮–০৯ মৌসুমে, তিনি ব্রাদার্স ইউনিয়ন হতে শেখ রাসেলে যোগদান করেছিলেন; শেখ রাসেলের হয়ে মাত্র ১ মৌসুম খেলার পর তিনি অবসর গ্রহণ করেছিলেন। ১৯৯৯ সালে, মনোয়ার বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২০ ম্যাচে ১টি গোল করেছিলেন। দলগতভাবে, মনোয়ার সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা মোহামেডানের হয়ে এবং ১টি ব্রাদার্স ইউনিয়নের হয়ে জয়লাভ করেছিলেন। মোহাম্মদ মনোয়ার হোসেন ১৯৭৯ সালের ৩০শে আগস্ট তারিখে বাংলাদেশের নওগাঁয় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৯৯ সালের ২২শে এপ্রিল তারিখে, মাত্র ১৯ বছর ৭ মাস ২৪ দিন বয়সে, মনোয়ার ভারতের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে মনোয়ার সর্বমোট ৫ ম্যাচে অংশগ্রহণ করেছিলেন। জাতীয় দলের হয়ে অভিষেকের ৩ বছর ১১ মাস ৯ দিন পর, বাংলাদেশের জার্সি গায়ে প্রথম গোলটি করেছিলেন; ২০০৩ সালের ৩০শে মার্চ তারিখে, হংকংয়ের বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০০৬ সালের ১০শে এপ্রিল তারিখে মনোয়ার ২৬ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৪৫ মিনিট খেলেছিলেন। আন্তর্জাতিক ফুটবলে, তার ৭ বছরের খেলোয়াড়ি জীবনে তিনি সর্বমোট ২০ ম্যাচে ১টি গোল করেছিলেন। "India vs Bangladesh - International Friendly 1999: all the info, lineups and events"। বিসকার (ইংরেজি ভাষায়)। সংগ্রহের তারিখ ১৩ এপ্রিল ২০২১।  "Tajikistan vs Bangladesh: Head to Head statistics match - 04/10/2006"। ট্রিবুনা (ইংরেজি ভাষায়)। সংগ্রহের তারিখ ১৩ এপ্রিল ২০২১।  "Hong Kong vs. Bangladesh (2:2)"। ন্যাশনাল-ফুটবল-টিমস (ইংরেজি ভাষায়)। সংগ্রহের তারিখ ১৩ এপ্রিল ২০২১।  সকারওয়েতে মোহাম্মদ মনোয়ার হোসেন (ইংরেজি) ট্রান্সফারমার্কেটে মোহাম্মদ মনোয়ার হোসেন (ইংরেজি) ওয়ার্ল্ডফুটবল.নেটে মোহাম্মদ মনোয়ার হোসেন (ইংরেজি) ন্যাশনাল-ফুটবল-টিমস.কমে মোহাম্মদ মনোয়ার হোসেন (ইংরেজি)
আলমগীর কবির রানা

শেখ আলমগীর কবির রানা (জন্ম: ৭ জুন ১৯৯০; আলমগীর কবির নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন। ২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১০–১১ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন। ২০১৯ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। দলগতভাবে, রানা এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন। শেখ আলমগীর কবির রানা ১৯৯০ সালের ৭ই জুন তারিখে বাংলাদেশের সাতক্ষীরায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১১ সালের ৪ঠা ডিসেম্বর তারিখে, ২১ বছর ৫ মাস ২৮ দিন বয়সে, ডান পায়ে ফুটবল খেলায় পারদর্শী রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৮৬তম মিনিটে মধ্যমাঠের খেলোয়াড় ইমন মাহমুদ বাবুর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রানা মাত্র ১ ম্যাচে অংশগ্রহণ করেছেন। ১০ মার্চ ২০২১ পর্যন্ত হালনাগাদকৃত। "Bangladesh v Nepal Live Commentary, Dec 04, 2011"। গোল। ৪ ডিসেম্বর ২০১১। সংগ্রহের তারিখ ১০ মার্চ ২০২১।  সকারওয়েতে আলমগীর কবির রানা (ইংরেজি) ট্রান্সফারমার্কেটে আলমগীর কবির রানা (ইংরেজি) ওয়ার্ল্ডফুটবল.নেটে আলমগীর কবির রানা (ইংরেজি) ন্যাশনাল-ফুটবল-টিমস.কমে আলমগীর কবির রানা (ইংরেজি)
ফারইষ্ট ইসলামী লাইফ ইন্স্যুরেন্স কোম্পানী লিমিটেড

ফারইস্ট ইসলামী লাইফ ইন্স্যুরেন্স কোম্পানী লিমিটেড সাধারণ জীবন বীমা কোম্পানী হিসাবে ২০০০ সালে বাংলাদেশে প্রতিষ্টিত হয়। বর্তমানে সারা বাংলাদেশে কোম্পানীটির ২৩ টি বিভাগীয় অফিস, ১০৩ টি সার্ভিস সেন্টার অফিস, ২৫২ টি জোনাল অফিস এবং ৬৩৫ টি প্রিমিয়াম সংগ্রহের অফিস রয়েছে। কোম্পানীটির ২০১৭ সালে সংগ্রহীত নবায়ন প্রিমিয়াম ৬,৩২৫ মিলিয়ন টাকা এবং বণ্টনযোগ্য মুনাফা ২,০১৬.৫৭ মিলিয়ন টাকা। ফারইস্ট ইসলামী লাইফ ইন্স্যুরেন্সের পরিচালনা পর্ষদ অপসারণ করে নতুন ১০ জন স্বতন্ত্র পরিচালক নিয়োগ করেছে বাংলাদেশ সিকিউরিটিজ এন্ড এক্সচেঞ্জ কমিশন (বিএসইসি) । বিনিয়োগকারী, পলিসিহোল্ডার এবং সামগ্রিক পুঁজিবাজারের সুরক্ষার জন্য গত ১ সেপ্টেম্বর ২০২১ এই সিদ্ধান্ত নিয়েছে বিএসইসি। নিয়ন্ত্রক সংস্থাটির সিদ্ধান্ত অনুসারে, পুনর্গঠিত পরিচালান পর্ষদ ড. মুহাম্মদ রহমতউল্লাহকে বোর্ডের চেয়ারম্যান নির্বাচিত করে। ১৫ সেপ্টেম্বর ২০২১ ফারইস্ট ইসলামী লাইফের মুখ্য নির্বাহী কর্মকর্তা মোহাম্মদ হেমায়েত উল্লাহকে অপসারণ করে বীমা খাতের নিয়ন্ত্রক সংস্থা আইডিআরএ। এ ছাড়াও হেমায়েত উল্লাহর বিরুদ্ধে জ্ঞাত আয় বহির্ভূত সম্পদ অর্জন করে তা নিজ ভোগদখলে রাখা এবং মিথ্যা তথ্য সম্বলিত সম্পদ বিবরণী দাখিলের অভিযোগে দুর্নীতি দমন কমিশন মামলা দায়ের করেছে। একইসঙ্গে তার বিদেশ গমনে নিষেধাজ্ঞা জারি করেছে বলে কর্তৃপক্ষের নিকট তথ্য রয়েছে। ২৩ জানুয়ারি ২০২২ চিঠি ইস্যু করে ২৩ কর্মকর্তার পদাবনতি হয়েছে। মাজেদুল ইসলামকে এএমডি থেকে পদাবনতি করে এসইভিপি করা হয়েছে। কামাল আহমেদ হাওলাদারকে এসইভিপি থেকে জেইভিপি, শেখ মোহাম্মদ আব্দুর রাজ্জাককে এসইভিপি থেকে এসভিপি, মো. ফিরোজ শাহ আলমকে ইভিপি থেকে এসইভিপি, মো. নজরুল ইসলামকে ইভিপি থেকে এসভিপি, মাহমুদুল হাসানকে ইভিপি থেকে এফএভিপি, মো. আমিরুজ্জামানকে জেইভিপি থেকে এসভিপি, মো. শাহ আলমকে এসভিপি থেকে জেএসভিপি, মো. শহিদুল আলমকে এসভিপি থেকে ভিপি করা হয়েছে।যুগান্তর পত্রিকা একক বীমা সার্বজনীন বীমা গ্রুপ বীমা ফারইস্ট ইসলামী সিকিউরিটিজ লিমিটেড ফারইস্ট ইসলামী প্রোপার্টিজ লিমিটেড "New Chairman of Fareast Islami Life"। The Daily Star। Dhaka। ১৫ ফেব্রুয়ারি ২০১০।  "বীমা উন্নয়ন ও নিয়ন্ত্রণ কর্তৃপক্ষ"। http (ইংরেজি ভাষায়)। সংগ্রহের তারিখ ১৯ এপ্রিল ২০১৯।  "বার্ষিক প্রতিবেদন ২০১৭"। https (ইংরেজি ভাষায়)। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  "বীমা উন্নয়ন ও নিয়ন্ত্রণ কর্তৃপক্ষ"। http (ইংরেজি ভাষায়)। সংগ্রহের তারিখ ৬ সেপ্টেম্বর ২০২১।  "বীমা উন্নয়ন ও নিয়ন্ত্রণ কর্তৃপক্ষ"। http (ইংরেজি ভাষায়)। সংগ্রহের তারিখ ৩০ নভেম্বর ২০২১।  বাংলাদেশের বীমা উন্নয়ন ও নিয়ন্ত্রণ কর্তৃপক্ষর দাপ্তরিক ওয়েবসাইট ফারইস্ট ইসলামী লাইফ ইন্স্যুরেন্স কোম্পানী লিঃ-র দাপ্তরিক ওয়েবসাইট
ফয়সাল মাহমুদ

মোহাম্মদ ফয়সাল মাহমুদ (জন্ম: ১৬ জানুয়ারি ১৯৮৩; ফয়সাল মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলে থাকেন। ২০০৭–০৮ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০১৬–১৭ মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৬ ম্যাচে ১টি গোল করেছেন। পরবর্তীকালে, তিনি শেখ জামাল এবং ব্রাদার্স ইউনিয়নের হয়ে খেলেছেন। ২০০৩ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৯ ম্যাচে অংশগ্রহণ করেছেন। ফয়সাল এপর্যন্ত ২টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন। মোহাম্মদ ফয়সাল মাহমুদ ১৯৮৩ সালের ১৬ই জানুয়ারি তারিখে বাংলাদেশে জন্মগ্রহণ করেছেন। ২০০৩ সালের ৩০শে মার্চ তারিখে, মাত্র ২০ বছর ২ মাস ১৫ দিন বয়সে, ফয়সাল হংকংয়ের বিরুদ্ধে ২০০৪ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় মুস্তফা আনোয়ার পারভেজের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–২ গোলে ড্র হয়েছিল। বাংলাদেশের হয়ে অভিষেকের বছরে ফয়সাল মাত্র ১ ম্যাচে অংশগ্রহণ করেছেন। "Hong Kong vs. Bangladesh"। ন্যাশনাল ফুটবল টিমস (ইংরেজি ভাষায়)। ৩০ মার্চ ২০০৩। সংগ্রহের তারিখ ৩১ মার্চ ২০২১।  সকারওয়েতে ফয়সাল মাহমুদ (ইংরেজি) ট্রান্সফারমার্কেটে ফয়সাল মাহমুদ (ইংরেজি) ওয়ার্ল্ডফুটবল.নেটে ফয়সাল মাহমুদ (ইংরেজি) ন্যাশনাল-ফুটবল-টিমস.কমে ফয়সাল মাহমুদ (ইংরেজি)